bg ru ru pl en ru uk bg ru ru ru bg bg en bg bg bg bg be bg hbs_cyr cv ru bg bg bg ru bg bg ru bg bg bg bg bg bg bg bg en en en en bg bg en en en en en bg en en en ru bg ru en en en bg bg bg bg en en en bg en bg en bg en en en bg bg en fr en en en fa en en en en de en bg de en en pl
place for food photography, recipes and travel
По света и у нас
Купувам много детски книжки, защото като всяко дете В. обича да му четем. В книжарниците има разнообразие от приказки, истории, но не всички си заслужава да бъдат купени. Попаднах на няколко, които освен лошите илюстрации имат и неточности при вписването. Добрите примери са малко, затова заслужават да бъдат споменати. Преди време случайно купих за В. книжката “Малката червена кола си търси дом” на издателство Griffin. Илюстрациите са красиви и детайлни, а самата история е поучителна и интересна. При по-задълбочено ровене открих още няколко книжки на същото издателство. Любими са му приключенията на зайчето Ру, таралежа Уили и мишката Харви в Лисича гора (“Тайната долина”, “Кражба в Лисича гора”, “Разбойниците от Лисича гора”), пакостите на Фин (“Фин и драконът”, “Фин и пиратите”, “Фин в джунглата”) и историите за Малкият Гарван (“Всичко ще се оправи”, “Това е цялата истина”, “Всичко ли е позволено?”).
Много харесвам нещата на Бялата лодка. Подариха ни карти с българската азбука. Илюстрациите са красиви и са дело на Ася Колева. Наскоро поръчах от сайта им книжка за сезоните със стикери. Великолепна е! Къде на шега, къде на истина В. научи кога вали сняг и кога ходим на море за отрицателно време. Ще се радвам да споделите други хубави книжки. В щайгата ни винаги има място за още няколко.
Накъде без десерт в този мой блог. Видях рецептата в Instagram профила на Sylvia’s simple life. Промених пропорциите понеже сладкишът, който се получи едва стигаше средата на тавичката. Увеличих количеството на продукти и ето го: ябълки, моркови, кокос, орехи … направо убийствен. След това го приготвих още няколко пъти, както правя с новите рецепти, докато не ни втръсне или не харесам друго.
Сладкиш с ябълки, моркови и орехи
70 гр бяла захар
1/4 чаша (60 гр) заквасена сметана
2 чаени лъжички ванилия
2 чаени лъжички канела
1/4 чаена лъжичка индийско орехче
1/2 чаена лъжичка бакпулвер
1/2 чаена лъжица сода
3/4 чаша (100 гр) моркови (един голям морков)
3/4 чаша (100 гр) ябълки (една малка ябълка)
шепа, две ситно нарязани орехи
1. Загрей фурната на 170 C. Пригответе тавичка, като я намажете с масло и поръсите с брашно. В голяма купа разбийте първите осем съставки – яйцето, кокосовото масло, двата вида захар, заквасената сметана, ванилията, канелата и индийското орехче.
2. След това добавете брашното, бакпулвера, содата за хляб, солта и разбъркайте. Добавете настърганите на ситно моркови, ябълки и орехи.
3. Омесете тестото, като внимавате да не прекалите с бъркането. Изсипете в подготвена тавичка, след което загладете сместа. Поръсете с орехи.
4. Печете за около 45 до 50 минути или до готовност.
January 30, 2016 at 21:33
Адмирации за полезната и прекрасна статия.
Голям фен съм на Мотовете и приключенията на Мукс, още повече че книжките са български.
February 3, 2016 at 12:27
Ани, ще ги разгледам. Благодаря!Колко много хора се включиха с предложения … ще имам идеи за книги за близката година 🙂
February 3, 2016 at 13:59
препоръчвам ви и поредицата за ” Петсън и Финдъс” на Свен Норквист. Дъщеря ми е на 5 и много се забавляваме докато ги четем. Историите са изключително живи и весели, илюстрациите са с много дребни детайли, и са на самия автор. Като по малка Карина много обичаше книжките от поредицата на издателство Фют “Златно букварче” . Български приказки и илюстрации които следват историята, и така и задържаха вниманието, че впоследствие сама започна да разказва приказките водейки се по картинките.
March 14, 2016 at 15:17
Благодаря за хубавата и полезна статия. С интерес следя всяка ваша публикация!
Ние сме големи последователи на Градът на скейтбордовете и сърдечно препоръчвам книжките. Великолепна поредица, смислена, издържана, интересна, мъдра,ведра, забавна. Не ми се вярваше, че е българска, а откакто разбрах се радвам, че в България все още се създават такива книги. Това е страницата на издателството във фейсбук https://www.facebook.com/EcoKidsPublishing и страницата на книжките https://www.facebook.com/TheSkateboardCity.detskiknigi
Следя вашия блог и много харесвам това, което правите! Желая успех на всяко ваше начинание и очаквам следващия пост!
March 16, 2016 at 10:36
Благодаря, Роси! Ще разгледам и тази книжка. Изглежда интересно, а щом е и българска 🙂 Обичам българските неща, особено напоследък излизат малки производители и ентусиасти с нови продукти 🙂
March 14, 2016 at 15:40
Здравей Радостина, със сигурност помня, че съм си отбелязала рецептата ти от този пост, но може би не съм имала време да погледна книгите. Едва сега успях да ги разгледам по-подробно и си харесах тези за горските животни, а тази за Фин и дракона определено ще се хареса на детето ни. Благодаря за идеите! Разгледах и коментарите на другите ти читатели. Нашите любими са за Петсън и Финдъс. Някъде около вашата възраст малкият знаеше тази за Коледата или за Палачинковата торта, не помня, на изуст, а те са си сериозно дългички. Хубаво нещо са това книгите. Ще ми е интересно да споделяш и за напред какво четете. Човек си мисли, че има поглед върху пазара на книжки и току изникне нещо, за което не е чувал. Поздрави! 🙂
March 16, 2016 at 10:35
благодаря за милите думи! А за книжката мисля, че скоро ще дойде ред за нови попълнения, така че ще купим и тази за Петсън. Благодаря за препоръката!
Leave a Reply Cancel reply
Your email address will not be published. Required fields are marked *
Enter your email address to follow our blog and receive notifications of new posts by email.
Всички снимки и публикации са авторски. Използването им без изричното съгласие на автора или посочване на източника с активен линк към него е забранено и непрепоръчително.
© 2022 Life Bites. Design by Pish and Posh Designs.